Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za graditeljstvo 
Središnji odsjek za graditeljstvo 
Trg Stjepana Radića 1, Zagreb

Klasa: UP/I 361-03/2016-001/711
Urbroj: 251-13-22-1/003-16-3
Zagreb, 11.07.2016.

Gradski ured za prostorno uređenje, izgradnju Grada, graditeljstvo, komunalne poslove i promet, Odjel za graditeljstvo, Središnji odsjek za graditeljstvo, temeljem odredbe članka 99. Zakona o gradnji (Narodne novine, broj 153/13), postupajući po zahtjevu investitora trgovačkog društva „PRO ing“ d.o.o. (OIB 33487743969) sa sjedištem u Zagrebu na adresi Šenoina 3, za izdavanje građevinske dozvole, upućuje sljedeći

 JAVNI POZIV

vlasnicima i nositeljima drugih stvarnih prava na k.č.br. 3883 k.o. Črnomerec, Ulica Vjekoslava Klaića 40, u Zagrebu, kao nekretnini na kojoj se izdaje građevinska dozvola za rekonstrukciju potkrovlja stambeno poslovne građevine, 

te vlasnicima i nositeljima drugih stvarnih prava na k.č.br. 3874, 3882, 3885 i 3916 k.o. Črnomerec, kao nekretninama koja neposredno graniči sa k.č.br. 3883 k.o. Črnomerec,

da na dan 21. srpnja 2016. godine u 13.00 sati u zgradi Gradske uprave Grada Zagreba, na adresi Trg Stjepana Radića 1 u Zagrebu, ured 118 na 1. katu,

izvršite uvid u spis predmeta radi izjašnjenja o namjeravanom zahvatu na k.č.br. 3883 k.o. Črnomerec, prikazanom u glavnom projektu zajedničke oznake ZOP: 18-03/15, ovjerenom u prosincu 2015. godine od strane glavne projektantice Nikoline Valentić Lisica, dipl.ing.arh. (A 4210) za trgovačko društvo „PRO ing“ d.o.o., Zagreb, Šenoina 3.
	
Pozivu se pozvana stranka može odazvati osobno ili putem osobe ovlaštene za zastupanje, koja je dužna priložiti dokaz o ovlasti za zastupanje. Stranke koje se odazovu pozivu dužne su priložiti dokaz da su nositelj prava vlasništva ili drugog stvarnog prava na gore navedenim nekretninama.
Građevinska dozvola može se izdati iako se stranke ne odazovu pozivu, u kojem slučaju će se smatrati da je ovo tijelo uprave strankama u postupku pružilo mogućnost da se izjasne o činjenicama i okolnostima koje su od važnosti za rješavanje ove upravne stvari.

Ovaj se poziv smatra dostavljenim istekom 8 dana od dana objave.

Samostalni upravni referent
  Josip Pavković, mag.iur.

DOSTAVITI:
1. objavom na oglasnoj ploči ovog upravnog tijela (8 dana),
2. objavom na mrežnim stranicama ovog upravnog tijela,  
3. izlaganjem na građevnoj čestici, 
4. u spis predmeta, ovdje